## Projekts

LATVIJAS REPUBLIKAS MINISTRU KABINETS

2016. gada \_\_\_.\_\_\_\_\_\_\_ Rīkojums Nr.

Rīgā (prot. Nr. )

**Par likumprojekta “Par vidēja termiņa budžeta ietvaru 2017., 2018. un 2019. gadam” un likumprojekta “Par valsts budžetu 2017. gadam” sagatavošanas grafiku**

1. Apstiprināt likumprojekta “Par vidēja termiņa budžeta ietvaru 2017., 2018. un 2019. gadam” un likumprojekta “Par valsts budžetu 2017. gadam” sagatavošanas grafiku (pielikums).

2. Noteikt valsts budžeta izdevumu pārskatīšanas tvērumu atbilstoši Ministru kabineta pieņemtajiem lēmumiem, izskatot Informatīvo ziņojumu “Paveiktie un plānotie pasākumi, ieviešot budžeta sistēmu, kas balstīta uz attīstības plānošanas dokumentu mērķu sasniegšanu”.

3. Lai sagatavotu Ministru kabineta un Latvijas Pašvaldību savienības vienošanās un domstarpību protokola projektu likumprojektam “Par vidēja termiņa budžeta ietvaru 2017., 2018. un 2019. gadam” un likumprojektam “Par valsts budžetu 2017. gadam”, Finanšu ministrijai vienoties ar Latvijas Pašvaldību savienību par sarunu norises grafiku.

4. Ministrijām šā gada martā uzsākt diskusijas ar Latvijas Pašvaldību savienību par attiecīgo nozaru jautājumiem, kam ir ietekme uz pašvaldību budžetiem.

5. Ar šā rīkojuma 1. punktā minēto likumprojektu sagatavošanu saistītos jautājumus izskatīt:

5.1. Nacionālajā trīspusējās sadarbības padomē un Nacionālajā attīstības padomē Ministru prezidenta noteiktajos termiņos, kā arī, ja nepieciešams, atbilstoši Ministru prezidenta lēmumam;

5.2. Nacionālās trīspusējās sadarbības padomes Budžeta un nodokļu apakšpadomē finanšu ministra noteiktajos termiņos.

6. Atzīt par spēku zaudējušu Ministru kabineta 2015. gada 16. marta rīkojumu Nr. 124 “Par likumprojekta “Par vidēja termiņa budžeta ietvaru 2016., 2017. un 2018. gadam” un likumprojekta “Par valsts budžetu 2016. gadam” sagatavošanas grafiku" (Latvijas Vēstnesis, 2015, 55., 134., 172. nr.).

Ministru prezidents M. Kučinskis

Finanšu ministre D. Reizniece – Ozola

17.02.2016. 17:00

255

Z.Adijāne 67095437, zane.adijane@fm.gov.lv